  Майя Бывальцева Удмуртие Бурятиысь гурт возёсъя министерствоысь, йӧллэсь сиён-юонъёс поттӥсь предприятиослэн ыстэм муртъёссы, фермер возёсъёслэн но ас подсобной хозяйствоослэн кивалтӥсьёссы вуизы. Кык нуналскын соос элькунысь кӧня ке гурт возёс огазеяськонъёсы но фермеръёс доры вуылозы. Со сярысь улосвылысь гурт возёсъя но сиён-юонъя министерстволэн пресс-службаез ивортӥз. 9-толсуре куноос Удмуртиысь кивалтэтлэн тӧроезлэн воштӥсеныз – гурт возёсъя но сиён-юонъя министрен Ольга Абрамоваен пумиськылӥзы. Бурятиысь министр Галсан Дареев соослы элькунмылэн йӧло скалъёсты вордонэз азинтон ласянь ужан амалъёсыз тунсыко луо шуыса пусйиз. Бурятиын кемаласен сӥлё выжыысь пудо вордонэн выро, йӧло скалъёсты вордон – выль ужпумзы. Нош али азинлыко возёсъёсазы но одӥг скаллэсь араз 5,3 килограмм йӧл кыско, ӵошатон понна, Удмуртиын 10 сюрслэсь трос кыскисьёс вань. Элькунысь валтӥсь молокозаводзы 33 сюрс тонна йӧлэз переработать карын чакламын, но ужатӥське куиньмосэзлы гинэ. Тодэ вайытом, 2021-тӥ арын Удмуртиын 910 сюрс тоннаозь йӧл кыскыны чаклало.  Тегъёс: Ижкар Удмуртия гуртвозёс йӧл пудо  